Derīgo izrakteņu ieguves projekta veidne

###### PASKAIDROJUMA RAKSTS

* 1. **Ievads**

|  |  |
| --- | --- |
| **Sadaļas** | Piezīmes par projekta sadaļu saturu |
| **Objekts** | Projektētās derīgo izrakteņu ieguves vietas (atradnes/laukuma/bloka/iecirkņa) nosaukums, piem., *smilts-grants atradne “xxxxxxx”.* |
| **Projekta pasūtītājs** | Nosaukums, Reģistrācijas Nr. |
| **Projekta sagatavotājs** | Nosaukums, Reģistrācijas Nr. |
| **Projekta izstrādes pamatojums** | * Informācija par projekta sagatavotāja un pasūtītāja noslēgto līgumu (Nr., gads); * Projektēšanas uzdevums (teksta pielikuma Nr.). |
| **Projektējamās ieguves vietas administratīvā piederība un nekustamā īpašuma īpašumtiesības** | * Novads, Pagasts; * Nekustamā īpašuma nosaukums/i un kadastra Nr., piem., *nekustamais īpašums “Valsts vides dienests” (kadastra Nr. xxxx xxx xxxx), zemes vienība ar kadastra apzīmējumu Nr. xxxx xxx xxxx);* * Informācija par pasūtītāja īpašumtiesībām, valdījuma tiesībām vai tiesībām realizēt zemes dzīļu ieguvi zemesgabalā vai tā daļā, uz kuru tiek izstrādāts derīgo izrakteņu ieguves projekts, *piemēram, nekustamā īpašuma “Valsts vides dienests” tiesiskais valdītājs ir Valsts vides dienests.*   \* Ja nekustamā īpašuma īpašnieks/tiesiskais valdītājs nav pasūtītājs, tad norāda līguma par derīgo izrakteņu ieguvi Nr., gadu, derīguma termiņu. |
| **Atbilstība teritorijas plānojumam/**  **lokālplānojumam/**  **detālplānojumam** | Informācija par projektējamās derīgo izrakteņu ieguves vietas atbilstību attiecīgās pašvaldības plānošanas dokumentiem:   * TP nosaukums, spēkā stāšanas datums, derīguma termiņš;   \* Ar attiecīgo pašvaldību plānošanas dokumentiem var iepazīties attiecīgo pašvaldību oficiālājās interneta vietnēs vai [ģeoportālā](https://geolatvija.lv/geo/#/).   * Zemes vienības, uz kuru tiek izstrādāts derīgo izrakteņu ieguves projekts, izmantošanas veids atbilstoši TP; * TP TIAN speciālās prasības un to ievērošana, piem.: * *Vienošanās ar blakus esošā zemes īpašuma īpašnieku par atkāpēm no kopējās zemes īpašuma robežas (Pielikuma Nr.);* * *Vienošanas par pašvaldības ceļu vai citu ceļu izmantošanu (Pielikuma Nr.);* * *U.c.* |
| **Tehniskie noteikumi/VPVB atzinums par IVN u.c.** | * Dokumenta izdevējs (attiecīgā VVD RVP vai VPVB); * Tehnisko noteikumu vai atzinuma numurs, izsniegšanas datums, derīguma termiņš (teksta pielikums Nr.). * Citu institūciju (ZMNĪ/DAP/LVC u.c) izsniegtie tehniskie noteikumi un/vai nosacījumi projekta izstrādei.   \* Tehnisko noteikumu vai atzinuma nosacījumus jāņem vērā projekta izstrādē un tiem jābūt iestrādātiem projektā. |
| **Derīgo izrakteņu atradnes pase** | Pases izdevējs un derīguma termiņš. |
| **Bieži sastopamo derīgo izrakteņu ieguves atļauja / zemes dzīļu izmantošanas licence un derīgo izrakteņu ieguves limits** | * Atļaujas/Licences izsniedzējs, izsniegšanas datums, Nr., derīguma termiņš, platība (m2) (Pielikuma Nr.); * Limita izsniedzējs, izsniegšanas datums, derīguma termiņš, platība (m2), noteiktie krājumi (tūkst. m3)/(t); * Lēmumi par Atļaujas/Licences/Limita grozījumiem, Nr., izsniedzējs.   \* Derīgo izrakteņu ieguves limits ir Atļaujas/Licences pielikums. |
| **Projektējamā laukuma platība** | Informācija par projektējamo kopējo platību (m2).  \* Projektējamā platība = kopējā platība derīgo izrakteņu ieguvei, t.sk. ieguves (izstrādes) laukuma platība + teritorijas platība, kur novietos segkārtu + teritorijas atmežošanas platība utml. |
| **Ieguves (izstrādes) laukuma platība** | Platība (m2), kurā iegūs derīgos izrakteņus. |
| **Apgrūtinājumi/aprobežojumi** | Informācija par nekustamā īpašuma tiesību apgrūtinājumiem un aprobežojumiem Atļaujas/Licences laukumā, atbilstoši zemes vienību apgrūtinājumu plāniem, TP, OZOLS, apgrūtināto teritoriju informācijas sistēmā reģistrētajai informācijai un normatīvo aktu prasībām. Piemēram:   * Aizsargjoslas; * Servitūti utt. |
| **Meliorācija** | Informācija par meliorācijas sistēmas esamību/neesamību un/vai nepieciešamību.   * Ieguves (izstrādes) laukumā atrodas/neatrodas meliorācijas sistēmas vai to elementi.   \* Par meliorācijas sistēmas esamību/neesamību ieguves (izstrādes) laukumā var iepazīties ZMNĪ uzturētajā [meliorācijas kadastrā](http://www.zmni.lv/melioracijas-kadastrs/).  \* Ja derīgo izrakteņu ieguvei paredzētā teritorija atrodas meliorētā zemē, tad jāsaņem tehniskie noteikumi no ZMNĪ (teksts pielikums Nr.).  \* Ja jāierīko jauna vai jāpaplašina esošā derīgo izrakteņu ieguves vietas nosusināšanas sistēma, izstrādājams derīgo izrakteņu ieguves vietas nosusināšanas projekts atbilstoši hidrotehnisko būvniecību regulējošo normatīvo aktu prasībām. |
| **Rekultivācijas veids** | Pašvaldības saskaņotais rekultivācijas veids (teksta pielikums Nr. vai grafiskais pielikums Nr.). |
| **Informācija par topogrāfisko uzmērīšanu** | Ietver informāciju:   * uzmērīšanas veicējs, mērogs kādā uzmērīta teritorija, sertifikāta Nr., derīguma termiņš; * koordinātu sistēma; * reģistrācija pašvaldības ADTI datubāzē (grafiskais pielikums Nr.).   \* Atbilstoši MK noteikumu Nr.281 81.punktam topogrāfiskā plāna derīguma termiņš ir viens gads, skaitot no tā reģistrācijas datuma vietējās pašvaldības datubāzē, ja vietējā pašvaldība nav noteikusi garāku termiņu, bet ne ilgāku par diviem gadiem.  \* Pašvaldības saistošajos noteikumos var būt noteikts, ka topogrāfiskā plāna derīguma termiņš ir 2 gadi. |
| **Ieguves (izstrādes) laukuma zemes lietošanas veids** | Ieguves (izstrādes) laukuma zemes lietošanas veidsatbilstoši zemes robežu, situācijas un apgrūtinājumu plāniem.  \* Informācija var būt pieejama [Kadastrs.lv](https://www.kadastrs.lv/) un/vai Zemesgrāmatā. |
| **Apaugums** | Informācija par situāciju dabā licences laukumā – koki, krūmi, brikšņi, pļava, derīgo izrakteņu ieguves ietekmēta teritorija, utt. |
| **Pieslēgums pie pašvaldības vai valsts autoceļa** | Autoceļš, pie kura veidos pieslēgumu no ieguves vietas, vai jau esošs pieslēgums. Detālplānojums pieslēgumam (ja vajadzīgs). |
| **Būves licences laukumā** | Informācija par esošajām būvēm licences laukumā:   * Ir/Nav esošas būves; * Būves tiks nojauktas/atstātas.   \* Ja licences laukumā ir būves, tad sniegt informāciju par būvju skaitu, tipu un faktisko stāvokli.  \* Ja paredzēta būvju nojaukšana, projektā paredz būvju nojaukšanu pirms sagatavošanas darbu uzsākšanas. Ja būvju nojaukšanas process ir uzsākts, tad norāda lietas Nr., kas reģistrēts [BIS](https://bis.gov.lv/bisp/lv/). |
| **Projektā izmantotie materiāli** | * Pārskats par ģeoloģisko izpēti; * Kartogrāfiskie materiāli; * TP un TIAN; * U.c. |
| **Papildu ziņas** | Papildus informācija, kas varētu būt būtiska derīgo izrakteņu ieguvei, piem.:   * SIVI; * U.c. |
| **Projekta izstrādes nosacījumi** | Projektam ir jāatbilst MK noteikumiem Nr.570, TP un TIAN nosacījumiem, un projektēšanas uzdevuma prasībām. |

* 1. **Atradnes ģeoloģiskās uzbūves raksturojums**

(Īss informācijas apskats no ģeoloģiskās izpētes pārskata, katras sadaļas apjoms aptuveni līdz 300 rakstu zīmēm)!

|  |  |
| --- | --- |
| **Ģeomorfoloģiskais raksturojums un reljefs** | Atradnes ģeomorfoloģiskais iedalījums un reljefs (kritums, augstuma atzīmes). |
| **Segkārta** | Informācija par atradnē esošo segkārtu (sastāvs, izplatība (m2), vidējais biezums, apjoms (m3)). |
| **Derīgās slāņkopas nogulumi un to raksturojums** | Atradnē esošās derīgās slāņkopas un starpkārtu nogulumu apraksts. |
| **Derīgās slāņkopas paslānis** | Informācija par nogulumiem, kas atrodas zem derīgās slāņkopas. |

1. **Atradnes hidroloģisko, hidroģeoloģisko un inženierģeoloģisko apstākļu raksturojums**

(Īss informācijas apskats no ģeoloģiskās izpētes pārskata, katras sadaļas apjoms aptuveni līdz 300 rakstu zīmēm)!

|  |  |
| --- | --- |
| **Hidroloģiskie apstākļi** | Teritorijas hidrogrāfiskais iedalījums (Upes baseins) un tuvumā esošie virszemes ūdensobjekti (ezeri, upes, dīķi, grāvji utt.) un ieguves iespējamā ietekme uz tiem. |
| **Hidroģeoloģiskie apstākļi** | Paredzētās darbības teritorijas pazemes ūdens līmeņa raksturojums, ūdenslīmeņa svārstības, noteces virziens un prognozējamais vidējais ūdens līmenis izstrādes laikā. |
| **Inženierģeoloģiskie apstākļi** | Informācija par dabiskā nobiruma leņķiem (virs un zem ūdens līmeņa) un citiem inženierģeoloģiskajiem rādītajiem.  \* Šo informāciju ņemt vērā, projektējot izstrādes nogāzes (informācija ir būtiska un nepieciešama, lai ieguves laikā izvairītos no nogāžu procesiem (nobrukumi, noslīdeņi, grunts izskalojumi lielu lietavu ietekmē)). |

1. **Derīgo izrakteņu kvalitātes raksturojums**

|  |  |
| --- | --- |
| **Derīgā materiāla kvalitātes apraksts** | Informācija par derīgā izrakteņa kvalitātes rādītājiem atbilstoši derīgo izrakteņu atradnes pases datiem. |
| **Izmantošanas iespējas** | Derīgā izrakteņa izmantošanas iespējas atbilstoši derīgo izrakteņu atradnes pases datiem. |

* 1. **Derīgo izrakteņu krājumi, segkārtas raksturojums**

|  |  |
| --- | --- |
| **Segkārtas raksturojums un apjoms licences laukumā** | Segkārtas sastāvs, izplatība (m2), vidējais biezums un apjoms (m3) licences laukumā.  \* Ņemt vērā, ka augsne jāizdala atsevišķi. |
| **Derīgo izrakteņu krājumi licences laukumā** | Derīgā izrakteņa sastāvs, izplatība (m2), biezums (min., maks., un vid.) un apjoms (m3)/(t) licences laukumā. |
| **Vispārējie zudumi** | Derīgo izrakteņu zudumu apjoms (m3)/(t) un platība (m2).  *\** Vispārējos zudumos iekļauj aizsargjoslas, atkāpes no blakus esošajiem nekustamajiem īpašumiem un citas teritorijas licences laukumā, kurās nevar veikt ieguvi. |
| **Derīgo izrakteņu apjoms un platība ieguves (izstrādes) laukumā** | Ieguves (izstrādes) laukuma platība (m2) un derīgo izrakteņu krājumi ieguves (izstrādes) laukumā (m3)/(t). Vidējais derīgās slāņkopas biezums ieguves (izstrādes) laukumā.  \* Aprēķina:   * Licences laukums (m2) – teritorija, kur derīgo izrakteņu ieguve nevar notikt (m2) = ieguves (izstrādes) laukuma platība (m2); * Krājumi licences laukumā (m3)/(t) – vispārējie zudumi (m3)/(t) = derīgo izrakteņu apjoms ieguves (izstrādes) laukumā (m3)/(t). |

1. **IEGUVES VIETAS SAGATAVOŠANA EKSPLUATĀCIJAI**
   1. **Informācija par darbiem pirms derīgo izrakteņu ieguves atsegšanas**

|  |  |
| --- | --- |
| **Licences laukuma nospraušana apvidū** | Robežzīmju skaits (gab.) un veids.  \* Ņemt vērā, ka licences laukuma nospraušanu apvidū var veikt topogrāfisko darbu vai ģeodēzisko darbu veikšanai sertificēta persona, kā arī jāsastāda Akts par derīgo izrakteņu ieguves vietas robežu nospraušanu apvidū (MK noteikumu Nr.570 7.pielikums). |
| **Ieguves (izstrādes) laukuma nospraušana apvidū (rekomendējams)** | Rekomendējama ieguves (izstrādes) laukuma robežas nospraušana, robežzīmju skaits un veids. |
| **Atmežojamā platība** | Informācija par zemes lietojuma veida maiņu meža zemēm. Zemes lietojuma veida maiņas platība (m2) un darbu secība (grafiskais pielikums Nr.). |
| **Koku un krūmu ciršana, atcelmošana** | Platība (m2), kurā tiks veikta koku un krūmu ciršana. Atcelmošanas (celmu novākšanas) platība (m2) un celmu materiāla apjoms (m3).  \* Ņemt vērā Meža likumu, MK noteikumus Nr.309, MK noteikumus Nr.384 un citus saistītos normatīvos aktus. |
| **Piebraucamie ceļi** | Informācija par ceļu/iem, pa kuru/iem tiks izvests derīgais materiāls (ceļa nosaukums un indekss) (grafiskais pielikums Nr.). Informācija par jau esoša pieslēguma esamību un izmantošanu vai jauna pieslēguma izveidošanu un detālplānojumu (ja tāds nepieciešams). Ceļa pieslēguma platums, segums, garenvirziena slīpums un nobrauktuves.  \* Piebraucamo ceļu un nobrauktuvju krituma ieteicamais slīpums 8%. |
| **Informatīvās zīmes** | Informatīvā stenda uzstādīšana, atrašanās vieta un tā saturs.  \* Rekomendējams projekta ietvaros izstrādāt informācijas stenda maketu un to pielikt kā papildu grafisko pielikumu. |
| **Ieguves vietas drošības pasākumi, nesankcionētas piekļuves novēršana** | Informācija par barjeras/u uzstādīšanu un izvietojumu, vai citiem drošības pasākumiem, kas domāti, lai novērstu nesankcionētu piekļuvi atradnē. |
| **Meliorācijas sistēmu izveide vai pārkārtošana** | Īss apraksts par meliorācijas sistēmu, tās izveidi vai pārkārtošanu.  \* Nepieciešami ZMNĪ izdoti tehniskie noteikumi. Projektā paredzētajiem risinājumiem jāatbilst tehnisko noteikumu nosacījumiem.  \* Nepieciešams atsevišķs meliorācijas projekts, ja tiek veidota jauna meliorācijas sistēma. |

1. **Derīgā izrakteņa atsegšanas kārtība**

|  |  |
| --- | --- |
| **Segkārtas materiāla noņemšana** | Informācija par segkārtas noņemšanas secību (*piem., ar vienu paņēmienu visā segkārtas laukumā*), segkārtas noņemšanas virzienu (*piem., no atradnes centra uz arējām malām*), izmantotie risinājumi segkārtas noņemšanai (*piem., segkārtas noņemšana nostumjot izmantojot buldozeru*)*.* Norādīt informāciju par esošām segkārtas krautnēm. (grafiskais pielikums Nr.). |
| **Segkārtas noņemšanas platība un apjoms** | Noņemamās segkārtas laukuma platība (m2), apjoms (m3), kā arī segkārtas vidējais biezums segkārtas noņemšanas laukumā (grafiskais pielikums Nr.). Norādīt apjomu sakņu-celmu materiālam, ja tāds tiek novietots kopā ar segkārtu.  \* Ņemt vērā, ka augsne jāizdala atsevišķi. |
| **Segkārtas kāples raksturojums** | Informācija par segkārtas noņemšanas kāples augstuma un slīpuma attiecību (ja nepieciešams), piem., *1:1.5-1:2 attiecība – kāples augstums : kāples platums.* |
| **Segkārtas materiāla novietošana** | Segkārtas krautņu atrašanās vieta. Segkārtas krautņu apraksts (slīpuma attiecība, piem., 1:1.5-1:2 attiecība – kāples augstums : kāples platums), augstums (m), platums (m), apjoms (m3), vēlamaplatība kādu segkārtas krautnes aizņems (m2)) (grafiskais pielikums Nr.).  \* Nav vēlams izvietot krautnes meliorētās zemēs, lai neizraisītu apakšā esošo komunikāciju deformāciju. Tāpat bez saskaņošanas ar aizsargjoslas īpašnieku nevar novietot krautnes ceļa vai dzelzceļa aizsargjoslās. Krautnes nevar novietot meža zemēs. |
| **Segkārtas materiāla izmantošana** | Informācija par segkārtas materiāla tālāku izmantošanu rekultivācijā (m3) un/vai realizācijai (pārdošanai) (m3).  \* Materiāla realizēšanai jāsaņem dabas resursu lietošanas atļauja attiecīgajā VVD RVP. |

1. **Ieguves darbiem nepieciešamo būvju iespējamais novietojums**

|  |  |
| --- | --- |
| **Būvju veidi un to novietojums** | Būvju nepieciešamība derīgo izrakteņu ieguves procesā. Ja būves ir nepieciešamas, tad sniegt informāciju par būvju veidu, būves izmantošanas mērķi un atrašanas vietu, kā arī informāciju vai būves ir stacionāras (pastāvīgas) un/vai pārvietojamas (grafiskais pielikums Nr.). |
| **Tehniskā nodrošinājuma laukums** | Tehniskā nodrošinājuma laukuma nepieciešamība. Ja tehniskā nodrošinājuma laukums ir nepieciešams, tad sniegt informāciju par tā platību (m2), atrašanās vietu, pamatni un izmantošanas mērķi (grafiskais pielikums Nr.). |
| **Citi objekti** | Informācija par citiem objektiem, piem., *sūkņu stacijas, ja paredzēta ūdens atsūknēšana.* |

1. **IEGUVES VIETAS EKSPLUATĀCIJA**
   1. **Izstrādes sistēma un tās pamatojums**

|  |  |
| --- | --- |
| **Darba laiks** | Derīgo izrakteņu ieguves sezona, darba laiks ieguvei, derīgā materiāla apstrādei un izvešanai  \* Darba laika ierobežojumi var būt noteikti TN vai IVN. |
| **Ieguves veids** | Informācija par derīgo izrakteņu ieguves tehnoloģiju (laukumu skaits, ieguves veids (atklātā tipa/pazemes)), piemēram, *derīgo izrakteņu ieguve tiek projektēta vienā laukumā ar atklāto derīgo izrakteņu ieguves paņēmienu.* |
| **Ieguves darbu uzsākšana vieta un secība** | Vieta, no kuras tiks uzsākta derīgo izrakteņu ieguve. Derīgo izrakteņu ieguves virzība un secība (Pielikuma Nr.), piemēram, *izstrādes uzsākšana projektēta no ieguves laukuma ZR daļas, atkāpjoties uz DA pusi, secīgi izstrādājot pirmo un otro izstrādes kāpli.* |
| **Materiāla apstrāde** | Informācija par materiāla apstrādi ar drupināšanas, šķirošanas un mazgāšanas metodēm.  \* Derīgā izrakteņa apstrādes tehnoloģiju izmantošana un šo risinājumu projektēšana projektā pieļaujama tikai tad, ja ir veikta šo darbību izvērtēšana (TN, SIVI, IVN). |
| **Pazemes ūdens pazemināšana** | Derīgo izrakteņu ieguves procesā projektējamā pazemes ūdens līmeņa pazemināšana, ir vai nav paredzēta. Ja pazemes ūdens līmeņa pazemināšana ir paredzēta, tad pamato atsūknēšanas nepieciešamību un norāda, par cik metriem tiks pazemināts ūdens līmenis. |

1. **Ekspluatācijas zudumu un rūpnieciski iegūstamo derīgo izrakteņu krājumu raksturojums**

|  |  |
| --- | --- |
| **Derīgā izrakteņa krājumi ieguves (izstrādes) laukumā** | Derīgo izrakteņu krājumi (m3)/(t) ieguves (izstrādes) laukumā un ieguves (izstrādes) laukuma platība (m2). |
| **Ekspluatācijas zudumi un aprēķina metodika** | Informācija par zudumiem, kas rodas ekspluatējot atradni, piemēram:   * zudumi karjera nogāzēs (tūkst. m3)/(t); * zudumi derīgās slāņkopas pamatnē (tūkst. m3)/(t);   (Formula - 0.1 m \* pamatnes platība (tūkst. m2) = tūkst. m3)   * zudumi derīgās slāņkopas augšdaļā, noņemot segkārtu (tūkst. m3)/(t).   (Formula - 0.1 m \* noņemamās augsnes platība limita laukumā (tūkst. m2) = tūkst. m3) |
| **Rūpnieciski iegūstamie krājumi** | Ieguves (izstādes) laukumā esošie rūpnieciski iegūstamie derīgo izrakteņu krājumi:  Formula - Derīgo izrakteņu apjoms ieguves (izstrādes) laukumā (m3)/(t) - Ekspluatācijas zudumi (m3)/(t) = Rūpnieciski iegūstamie krājumi (m3)/(t).  \* Rūpnieciski iegūstamos krājumus var norādīt arī procentuāli no kopējā limita apjoma. |

1. **Derīgo izrakteņu ieguves paņēmienu apraksts**

|  |  |
| --- | --- |
| **Materiāla izcelšana/atdalīšana no dabīgās vides** | Informācija par derīgo izrakteņu ieguves tehnoloģiju, piemēram, *derīgo izrakteņu ieguve ar ekskavatoru.*  \* Ja derīgo izrakteņu ieguve paredzēta izmantojot spridzināšanas metodi, aprakstā vēlams minēt, ka tiks izstrādāts un saskaņots spridzināšanas darbu projekts atbilstoši normatīvo aktu prasībām. |
| **Materiāla novietošana** | Informācija par iegūtā derīgā izrakteņa novietošanu ieguves vietā, vai/un ārpus tās. |
| **Izmantojamā/ieteicamā tehnika** | Derīgo izrakteņu ieguvei un transportēšanai nepieciešamā tehnika, piemēram, *ekskavators, buldozers, frontālais iekrāvējs, kravas automašīnas – pašizgāzēji, u.c.* |
| **Izmantojamā tehnika materiāla apstrādei** | Materiāla apstrādei nepieciešamā tehnika (ja tāda paredzēta): *drupinātājs, šķirotājs, mazgāšanas tehnika, u.c.* |
| **Ceļi** | Informācija par paredzētajiem tehnikas darbības ceļiem, piemēram, *izveidots iekšējais ceļu tīkls un tehnikas darbība notiks pa izlīdzinātu derīgā materiāla virsmu.* |
| **Tehnikas darbībai nepieciešamā enerģija** | Informācija par ieguves tehnikai vai derīgā materiāla apstrādei nepieciešamo enerģiju, piemēram, *elektrības pieslēgums, degvielas piegāde.* |

1. **Derīgo izrakteņu iekraušana, transportēšana un pagaidu uzglabāšanas vietās**

|  |  |
| --- | --- |
| **Derīgā materiāla iekraušana** | Informācija par derīgā materiāla iekraušanas punktiem derīgo izrakteņu ieguves vietā un piebraukšanas iespējas pie tām. |
| **Materiāla transportēšana** | Derīgā materiāla transportēšanas ceļi, atradnes pieslēgšanās esošajam ceļa tīklam (grafiskais pielikums Nr.), materiāla transportēšana līdz apstrādes iekārtu novietojuma zonai. |
| **Pagaidu uzglabāšanas vietās** | Iegūtā derīgā materiāla pagaidu uzglabāšanas vietas atradnē vai/un ārpus tās. |

1. **Drupināšana – šķirošana un mazgāšana**

|  |  |
| --- | --- |
| **Materiāla šķirošana, drupināšana un mazgāšana** | Derīgo izrakteņu apstrādes iekārtu izvietojums un darbības apraksts, informācija par nepieciešamajiem ūdens un enerģijas resursu avotiem apstrādes iekārtu darbībai. |

1. **Kāpļu un izstrādes nogāžu apraksts un nepieciešamās atkāpes**

|  |  |
| --- | --- |
| **Izstrādes kāples/nogāzes apraksts** | Izstrādes kāpļu skaits, augstums, augstuma atzīmes (augšas un pamatnes) un izstrādes kāpļu nogāzes slīpuma attiecība (grafiskais pielikums Nr.), piemēram, *1:1.5-1:2 attiecība – kāples augstums:kāples platums.*  \* Izstrādes kāpļu slīpumu projektē pamatojoties uz derīgā materiāla granulometrisko sastāvu, dabiskā nobiruma leņķi, u.c. |
| **Kāpļes izstrādes virzība un secība** | Informācija par katras atsevišķās kāples izstrādes secību un izstrādes virzienu. |
| **Nepieciešamās atkāpes** | Informācija par nepieciešamajām atkāpēm, ko nosaka MK noteikumu Nr.570 43.punkts (Ja licences laukuma robeža sakrīt ar zemes īpašuma robežu, projektā paredz drošības zonu, kas nodrošina, ka ieguvi neveic joslā, kas nav mazāka par 50 % no izstrādes kāples augstuma, līdz ieguves vietai pieguļošajiem zemes īpašumiem) un citas pakāpes, piemēram, starp kāplēm (bermas). |

1. **DERĪGO IZRAKTEŅU APSTRĀDE**

|  |  |
| --- | --- |
| **Derīgo izrakteņu apstrādes tehnoloģiskā shēma** | (Grafiskais pielikums Nr.) |
| **Materiāla apstrādes atlikumu apsaimniekošana** | Apstrādes atlikumu novietošana (ja tādi rodas apstrādes laikā), apjoms (m3), platība (m2), to apsaimniekošana un ja nepieciešams, rekultivācija. |

1. **SPECIĀLĀS PRASĪBAS**
2. **Informācija par pazemes ūdeņu monitoringa tiklu izveidi**

|  |  |
| --- | --- |
| **Pazemes ūdeņu monitoringa tīkls** | Monitoringa urbumu/aku skaits un to izvietojums (grafiskais pielikums Nr.). Monitoringa urbumu/aku dziļums un ūdens horizonts, kas tiek novērots.  \* Monitoringa prasības ir noteiktas TN/SIVI/IVN un monitoringa licences nosacījumos. |
| **Novērojumu biežums** | Cik bieži un kādi novērojumi tiks veikti monitoringa urbumos/akās. Pamato izvēlēto novērojumu nepieciešamību. |

1. **Informācija par ūdeņu novadīšanu un atsūknēšanu**

|  |  |
| --- | --- |
| **Ūdeņu atsūknēšana un depresijas piltuve** | Ūdens atsūknēšanas apjoms (m3) un tā ietvaros radītā depresijas piltuve (ietekmētā teritorija un paredzētais ūdens līmeņa pazeminājums, depresijas piltuves parametri, utt.). Atsūknētā ūdens daudzuma uzskaite (cik bieži) un paraugu ņemšana (uz kādiem parametriem) (grafiskais pielikums Nr.). |
| **Ūdeņu novadīšana** | Novadāmā ūdens apjoms (m3) un novadīšanas vieta (grafiskais pielikums Nr.). |
| **Nosēdbaseini** | Nosēdbaseinu skaits, izvietojums, platība un dziļums (grafiskais pielikums Nr.). |
| **Meliorācijas sistēmas projekts**  **(Kūdras ieguvei)** | Ir vai nav nepieciešams. |

1. **Nepieciešamie pasākumi pieguļošo zemju īpašumu mājsaimniecību ūdensapgādes nodrošināšanai**

|  |  |
| --- | --- |
| **Veicamie pasākumi** | Informācija par veicamajiem pasākumiem negatīvās ietekmes mazināšanai derīgo izrakteņu ieguves skartajai pieguļošo nekustamo īpašumu teritorijās, piemēram, *ja apkārtējo viensētu ūdensapgādes avotos pazeminās gruntsūdens līmenis, tad nodrošināt ūdensapgādes avotu padziļināšanu vai jaunu ūdensapgādes avotu ierīkošanu.* |

1. **VIDES AIZSARDZĪBAS PRASĪBAS**

|  |  |
| --- | --- |
| **Negatīva ietekme** | Norādīt iespējamās negatīvās ietekmes uz apkārtējo vidi, kas var rasties atradnes izstrādes laikā. Vides aizsardzības likumdošana, kas jāievēro. |
| **Degviela, smērvielas un iekārtu apkalpošana** | Laukuma apraksts, kur tiks veikta tehnikas apkalpošana, remonts, mazgāšana un degvielas uzpilde. Paredzamās darbības avāriju (degviela noplūdes) gadījumā. Naftas produktu absorbējošie produkti un paklāji. |
| **Troksnis** | Maksimāli pieļaujamais trokšņa līmenis tehnikai.  \* Atsauce uz trokšņa regulējošiem normatīvajiem aktiem. |
| **Ceļu uzturēšana** | Paredzētie pasākumi putekļu emisiju mazināšanai derīgo izrakteņu ieguves, iekraušanas un transportēšanas laikā, piemēram, *piebraucamo ceļu un brauktuvju planēšana un laistīšana un pārvadājamo derīgo izrakteņu kravu mitrināšana vai pārsegšana putekļu izplatības mazināšanai*. Informācija par derīgo izrakteņu ieguves tehnikas pārvietošanās intensitāti un iespējamo noslodzi uz koplietošanas ceļiem.  \* Atsevišķos TP ir noteikti aprobežojumi/nosacījumi koplietošanas ceļu izmantošanai, piemēram, jāslēdz līgums ar pašvaldību par ceļu izmantošanu. |
| **Sadzīves notekūdeņi** | Sadzīves notekūdeņu apsaimniekošana (ja tāda nepieciešama).  \* Jānoslēdz līgums ar sadzīves notekūdeņu apsaimniekotāju, par to izvešanu uz komunālajām notekūdeņu attīrīšanas iekārtām. |
| **Atkritumi** | Ieguves procesā radušos sadzīves vai citu atkritumu apsaimniekošana.  \* Jānoslēdz līgums ar atkritumu apsaimniekotāju, kam ir izsniegta attiecīgā atkritumu apsaimniekošana atļauja.  \* Ieguvējs nedrīkst pieļaut nesankcionētu izgāztuvju veidošanos un nelegālu atkritumu noglabāšanu ieguves laukuma teritorijā. |
| **Konservācija** | Nodrošināt derīgo izrakteņu ieguves vietas konservāciju, ja ieguve tiek pārtraukta uz laiku ilgāku par pieciem gadiem. |
| **Citas prasības** | Vides aizsardzības prasības jāievēro atbilstoši TN un ieguves licencē iekļautajām prasībām. Ja atradne atrodas īpaši aizsargājamā dabas teritorijā, tad ņemt vērā attiecīgajos normatīvajos aktos noteiktos nosacījumus. |

1. **REKULTIVĀCIJAS VEIDS UN PASĀKUMI**

|  |  |
| --- | --- |
| **Mērķis** | Informācija par projektējamās platības rekultivācijas mērķi.  \* Kopējais projektā noteiktās projektējamās teritorijas rekultivācijas mērķis ir nodrošināt pilnvērtīgu ieguves vietas turpmāku lietošanu pēc derīgo izrakteņu ieguves pabeigšanas, novērst draudus iedzīvotāju veselībai un apkārtējai videi, kā arī sekmēt ieguves vietas iekļaušanos ainavā. |
| **Rekultivācijas veids un platība** | Pašvaldībā saskaņotais rekultivācijas veids (grafiskais pielikums Nr.). Kopējā platība (m2), kurā tiks veikta rekultivācija.  \* Jārekultivē visa projektā noteiktā projektējamā platība.  Katra rekultivācijas veida platība (m2), ja ir vairāki rekultivācijas veidi, piemēram, *izveidojamā dīķa platība un teritorijas platība, sagatavojot to izmantošanai lauksaimniecībā.*  \* Dīķa gadījumā norādīt prognozēto ūdens līmeni (m vjl.) un dīķa maksimālo dziļumu (m). |
| **Darbu secība un saturs** | Informācija par rekultivācijas uzsākšanu vienlaicīgi (paralēli) ar izstrādi un/vai pēc izstrādes beigām, apraksta izvirzītā rekultivācijas veida un mērķa sasniegšanas uzdevumus, piemēram, *dīķa izveide, nogāžu planēšana/piebēršana, apmežošanas secība utt.* |
| **Rekultivācijai izmantojamais materiāls** | Rekultivācijā izmantojamais materiāls un tā nepieciešamais apjoms (m3).  \* Ņemt vērā, ka augsne jāizdala atsevišķi. |
| **Rekultivācijas nogāzes un pamatne** | Rekultivācijas nogāžu izveidošana, nogāžu platība (m2), nogāžu slīpums (nogāzes augstums : nogāzes platums), nepieciešamais materiāls nogāžu rekultivācijai (m3), pamatnes platība (m2) un augstuma atzīmes, nepieciešamais materiāls pamatnes rekultivācijai (m3). |
| **Teritorijas apzaļumošana** | Informācija par teritorijas apzaļumošanu un tās platību. |
| **Infrastruktūras objektu demontāža** | Informācijas stenda, barjeras/u, licences laukuma robežpunktu, u.c. objektu demontāža. |

1. **DARBA AIZSARDZĪBAS PASĀKUMI**

(Norādīt vispārīgu informāciju par darba aizsardzības pasākumu principiem)

|  |  |
| --- | --- |
| **Darba vide** | Atsauce uz normatīvajiem aktiem, kas nosaka darba vides prasības.  \* Darba aizsardzības likums, MK noteikumi Nr.660, MK noteikumi Nr.150 un MK noteikumi Nr.359. |
| **Tehnikas ekspluatācija** | Tehnikas darba drošības noteikumi (tehnikas izstrādātāja instrukcijas). Tehnikas pārvietošanās zem elektrolīnijas.  \* Pārvietojoties zem elektrolīnijas, darbu veikšanas nolūkos, nedrīkst braukt ar tehniku, kuras augstums pārsniedz 4,5 m. |
| **Ceļi un brauktuves ieguves vietā** | Tehnikas un darbinieku droša kustības nodrošināšana pa iekšējiem ceļiem un brauktuvēm ieguves vietā. |
| **Darba aizsardzības instruktāža** | Darba aizsardzības instruktāžas veikšana, personālā obligātā veselības pārbaude (MK noteikumi Nr.219), personāla kvalifikācija un individuālie aizsardzības līdzekļi. |
| **Darba aizsardzības pasākumu ievērošana** | Darba vides iekšējās uzraudzības sistēmas, atbildīgā persona par darba aizsardzību un ugunsdrošību ieguves teritorijā, individuālie aizsardzības līdzekļi utt. |
| **Īpaša vērība** | Galvenie riski karjeru izstrādes procesā, piemēram, *nogāžu nogruvumi un ar to saistītā iespējamā tehnikas apgāšanās un cilvēku aprakšana.* Nepieciešamās darbības, lai novērstu šādu risku veidošanos, piemēram, *jāievēro pietiekams tehnikas novietošanas un darbības attālums līdz nogāzēm, lai izslēgtu to nobrukumu rašanos, tehnikas noslīdēšanu un/vai apgāšanos.* |
| **Papildus informācija** | Papildus informācija, kas būtu svarīga, piemēram, *darbi objektā jāveic atbilstoši projektā paredzētajiem tehniskajiem risinājumiem un nepieciešamības gadījumos pirms atsevišķu reglamentētu darbu uzsākšanas jāsaņem neieciešamā dokumentācija (tehniskie noteikumi, būvatļaujas u.c.).* |

**Sadaļās, kur kāda no aprakstītajām darbībām nav paredzēta, ierakstīt, ka šādas darbības netiks veiktas.**

**Teksta pielikumi:**

1. Derīgo izrakteņu ieguves projekta projektēšanas uzdevums, kas saskaņots ar pasūtītāju;
2. Dokumenti par zemes dzīļu izmantotāja tiesībām uz zemi projektējamajā ieguves vietā un zemes robežu plāns, kuram pievienots robežpunktu koordinātu saraksts;
3. Zemes dzīļu izmantošanas licence vai bieži sastopamo derīgo izrakteņu ieguves atļauja (izsniegta atbilstoši MK noteikumu Nr.696 prasībām);
4. VPVB atzinums par IVN ziņojumu vai VVD RVP izdotie tehniskie noteikumi, ja tādi jāsaņem atbilstoši normatīvajiem aktiem par kārtību, kādā dienests izdod tehniskos noteikumus (pievērst īpašu uzmanību to prasību iestrādei projektā, skatīt arī ieguvēja sākotnējo iesniegumu VVD RVP un IVN ziņojumu, ne tikai atzinumu. Vienlaikus ņemt vērā, ka IVN atzinumā norādītajiem risinājumiem var būt izstrādātas alternatīvas – galvenais, lai tiek sasniegts vides mērķis);
5. Pašvaldības rekultivācijas veida saskaņojums;
6. Būvatļauja, ja derīgo izrakteņu ieguve notiek dīķa būvniecības rezultātā.

**Grafiskie pielikumi**

1. Ieguves vietas (visas atradnes vai atradnes daļas, kurā veic vai paredzēts veikt derīgo izrakteņu ieguvi) izvietojums kartē (mērogā 1:10000–1:50000);
2. Ieguves vietas topogrāfiskais plāns mērogā 1 : 1000 vai citā piemērotā mērogā ar atradnes robežu, licences laukuma robežu, ģeoloģiskās izpētes izstrādnēm un ģeoloģisko griezumu līnijām, bet, ja derīgo izrakteņu ieguve paredzēta mežā un plānota atmežošana, – arī atmežojamās meža zemes platības robežu;

\* Pievērst uzmanību tā derīguma termiņam! Ja topogrāfiskā uzmērīšana (nejaukt ar plāna sagatavošanas mērogu) ir veikta mērogā 1:500, tad jāņem vērā MK noteikumu Nr.281 prasības. Ja derīgo izrakteņu ieguves projekts nav izstrādāts uz derīga topogrāfiskā uzmērījuma plāna, nav iespējams izvērtēt, vai plānā norādītā informācija atbilst situācijai dabā un ieceres risinājumi ir iespējami)

1. Shematisks hidroģeoloģiskais plāns mērogā 1:1000–1:5000 (izņemot kūdras ieguvi);
2. Ieguves vietas sagatavošanas plāns;
3. Ieguves vietas izstrādes plāns;
4. Ģeoloģiskie griezumi, kur parāda licences laukuma un izstrādes robežu, iezīmē izstrādes kāples un norāda vidējo prognozēto ūdens līmeni;
5. Derīgo izrakteņu apstrādes tehnoloģiskā shēma (shematiski norāda derīgā materiāla apstrādes etapus un tā transportēšanas veidu un virzienu);
6. Ūdens novadīšanas vai ūdens atsūknēšanas shēma (ja paredzēta ūdens novadīšana vai atsūknēšana);
7. Rekultivācijas plāns;
8. Dīķa plāns, ja derīgo izrakteņu ieguve notiek dīķa būvniecības rezultātā.

**Saīsinājumi, kas izmantoti tekstā:**

Atļauja – Bieži sastopamo derīgo izrakteņu ieguves atļauja

Licence – Zemes dzīļu izmantošanas licence

VVD – Valsts vides dienests

VVD RVP – Valsts vides dienesta reģionālā vides pārvalde

VPVB – Vides pārraudzības valsts birojs

DAP – Dabas aizsardzības pārvalde

OZOLS – Dabas aizsardzības pārvaldes dabas datu pārvaldības sistēma “OZOLS”

LVC – Valsts akciju sabiedrība “Latvijas Valsts ceļi”

TP – Teritorijas plānojums

TIAN – Teritorijas izmantošanas un apbūves noteikumi

IVN – Ietekmes uz vidi novērtējums

SIVI – Sākotnējais ietekmes uz vidi izvērtējums

ZMNĪ - Valsts sabiedrība ar ierobežotu atbildību „Zemkopības ministrijas nekustamie īpašumi”

ADTI – Augstas detalizācijas topogrāfiskā informācija

BIS – Būvniecības informācijas sistēma

ZR – Ziemeļrietumi

DA - Dienvidaustrumi

MK noteikumi Nr.281 - 2012.gada 24.aprīļa Ministru kabineta noteikumi Nr.281 „Augstas detalizācijas topogrāfiskās informācijas un tās centrālās datubāzes noteikumi”

MK noteikumi Nr.570 - 2012.gada 21.augusta Ministru kabineta noteikumi Nr.570 „Derīgo izrakteņu ieguves kārtība”

MK noteikumi Nr.309 - 2012.gada 2.maija Ministru kabineta noteikumi Nr.309 „Noteikumi par koku ciršanu ārpus meža”

MK noteikumi Nr.384 - 2016. gada 21. jūnija Ministru kabineta noteikumi Nr.384 „Meža inventarizācijas un Meža valsts reģistra informācijas aprites noteikumi”

MK noteikumi Nr.660 -  2007.gada 2.oktobra Ministru kabineta noteikumi Nr.660 „Darba vides iekšējās uzraudzības veikšanas kārtība”

MK noteikumi Nr.150 - 2006.gada 21.februāra Ministru kabineta noteikumi Nr.150 „Darba aizsardzības prasības derīgo izrakteņu ieguvē”

MK noteikumi Nr.359 - 2009.gada 28.aprīļa Ministru kabineta noteikumi Nr.359 „Darba aizsardzības prasības darba vietās”

MK noteikumi Nr.219 - 2009.gada 10.marta Ministru kabineta noteikumi Nr.219 „Kārtība, kādā veicama obligātā veselības pārbaude”

MK noteikumi Nr.696 - 2011.gada 6.septembra Ministru kabineta noteikumi Nr.696 „Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai”

*Pielikums Nr.1*

**Grunts dabiskā nobiruma leņķi**

|  |  |  |  |  |  |  |
| --- | --- | --- | --- | --- | --- | --- |
| Grunts | Relatīvais grunts mitrums | | | | | |
| sauss | | mitrs | | apūdeņots | |
| grādi ° | augstuma un platuma attiecība | grādi ° | augstuma un platuma attiecība | grādi ° | augstuma un platuma attiecība |
| Oļi | 35 | 1:1,5 | 45 | 1:1 | 25 | 1:2,25 |
| Grants | 40 | 1:1,25 | 40 | 1:1,25 | 35 | 1:1,5 |
| Trekns māls | 45 | 1:1 | 35 | 1:1,5 | 15 | 1:3,75 |
| Uzbērta grunts (dažāda raupjuma) | 35 | 1:1,5 | 45 | 1:1 | 27 | 1:2 |
| Augsne | 40 | 1:1,25 | 35 | 1:1,5 | 25 | 1:2,25 |
| Rupjgraudaina smilts | 30 | 1:1,75 | 32 | 1:1,5 | 27 | 1:2 |
| Vidējgraudaina smilts | 28 | 1:2 | 35 | 1:1,5 | 25 | 1:2,25 |
| Smalkgraudaina smilts | 25 | 1:2,25 | 30 | 1:1,75 | 20 | 1:2,75 |
| Smilšmāls | 40 | 1:1,25 | 30 | 1:1,75 | 20 | 1:2,75 |
| Mālsmilts | 50 | 1:0,75 | 40 | 1:1,25 | 30 | 1:1,75 |
| Smilts ar granti un oļiem | 35 | 1:1,5 | 40 | 1:1,25 | 30 | 1:1,75 |
| Mālsmilts (cieta) | 40 | 1:1,25 | 30 | 1:1,75 | 15 | 1:3,5 |
| Šķembas | 40 | 1:1,25 | 45 | 1:1 | - | - |
| Akmeņains bērums | 40 | 1:1,25 | 45 | 1:1 | - | - |

**Ieteicamās nogāzes zemju rekultivācijai**

|  |  |  |  |
| --- | --- | --- | --- |
| Rekultivācijas veids | Ieteicamie slīpumi | | Nogāžu slīpums |
| optimāli | ar izņēmumiem |
| Lauksaimniecības zeme | 3-5° (1:17-1:11) | 10°(1:6) | 18°(1:3) |
| Pļavas | 5-8° (1:11-1:7) | 15°(1:3,7) | 18°(1:3) |
| Ganības | 8-10° (1:7-1:6) | 20°(1:2,7) | 25°(1:2) |
| Augļu dārzi | 3-5° (1:17-1:11) | 10°(1:6) | 18°(1:3) |
| Meža zemes | 5-7°(1:11-1:8) | 10-12°(1,6-1,45) | 25-45° (1:2-1:1)  terasveida 18-25° (1:3-1:2) |

Piezīme: nav attiecināms uz kūdras ieguves vietām.

Avots: [Сборник вспомогательных материалов для разработки пособия по рекультивации земель, нарушаемых в процессе разработки карьеров и строительства автомобильных дорог](https://znaytovar.ru/gost/2/SbornikSbornik_vspomogatelnyx.html)